Document ID: 32014D0077

TARYBOS ĮGYVENDINIMO SPRENDIMAS
2014 m. vasario 11 d.
kuriuo įgyvendinamas Reglamentas (ES) Nr. 1024/2013, kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika
(2014/77/ES)
EUROPOS SĄJUNGOS TARYBA,
atsižvelgdama į Sutartį dėl Europos Sąjungos veikimo, ypač į jos 291 straipsnio 2 dalį,
atsižvelgdama į 2013 m. spalio 15 d. Tarybos reglamentą (ES) Nr. 1024/2013, kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika (1), ypač į jo 26 straipsnio 3 dalį,
kadangi:
(1)
2013 m. spalio 15 d. Taryba priėmė Reglamentą (ES) Nr. 1024/2013, kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika;
(2)
už ECB pavestų uždavinių planavimą ir vykdymą turėtų visapusiškai atsakyti vidaus įstaiga, kurią sudaro jos pirmininkas ir pirmininko pavaduotojas, keturi ECB atstovai ir vienas kiekvienos dalyvaujančios valstybės narės nacionalinės kompetentingos valdžios institucijos atstovas (toliau - Priežiūros valdyba);
(3)
Priežiūros valdyba turėtų būti itin svarbus organas ECB vykdant priežiūros užduotis, kurias iki šiol visada atlikdavo nacionalinės kompetentingos valdžios institucijos. Dėl šios priežasties 2013 m. gruodžio 16 d. Taryba priėmė įgyvendinimo sprendimą skirti, inter alia, Priežiūros valdybos pirmininką (2); tuo pačiu pagrindu Tarybai turėtų būti suteikti įgaliojimai priimti įgyvendinimo sprendimą skirti Priežiūros valdybos pirmininko pavaduotoją;
(4)
laikydamasis pirmiau nurodyto reglamento 26 straipsnio 3 dalies ir išklausęs Priežiūros valdybą, 2014 m. sausio 22 d. ECB pateikė pasiūlymą dėl Priežiūros valdybos pirmininko pavaduotojo skyrimo Europos Parlamentui patvirtinti. 2014 m. vasario 5 d. Europos Parlamentas patvirtino šį pasiūlymą;
(5)
po to, 2014 m. vasario 5 d., ECB pateikė Tarybai pasiūlymą dėl Priežiūros valdybos pirmininko pavaduotojo skyrimo,
PRIĖMĖ ŠĮ SPRENDIMĄ:
1 straipsnis
Sabine LAUTENSCHLÄGER yra skiriama Europos Centrinio Banko priežiūros valdybos pirmininko pavaduotoja.
2 straipsnis
Šis sprendimas įsigalioja jo paskelbimo Europos Sąjungos oficialiajame leidinyje dieną.
Priimta Briuselyje 2014 m. vasario 11 d.

Labels: 3
2
15
4